Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 686/13/5502	Čadca, 13.9.2013
EEČ : 2-37-166-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Čadca
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková  veta:
ako otec maloletej dcéry XXXXX, nar. XXXXX, ktorá je vo výchove a starostlivosti u svojej matky XXXXX, trvale bytom XXXXX, okres XXXXX úmyselne riadne na toto dieťa neplatil výživné za obdobie od XXXXX. K vyživovacej povinnosti bol aj zaviazaný rozsudkom XXXXX pod sp. zn. XXXXX zo dňa XXXXX, ktorý nadobudol právoplatnosť dňa XXXXX a to prispievať mesačne sumou XXXXX- €, a to vždy do 15. dňa v mesiaci vopred k rukám matky dieťaťa. Obvinený za uvedené obdobie mal na výživnom zaplatiť XXXXX €, zaplatil XXXXX,- € a teda za uvedené obdobie na výživnom k rukám XXXXX nedlhuje žiadne peniaze.

Právna veta:
lebo zanikla trestnosť činu.

Odôvodnenie:
	Uznesením povereného príslušníka Obvodného oddelenia Policajného zboru XXXXX pod sp. zn. XXXXX zo dňa XXXXX bolo podľa § 199 odsek 1 Trestného poriadku začaté trestné stíhanie a súčasne podľa § 206 odsek 1 Trestného poriadku vznesené obvinenie XXXXX nar. XXXXX, trvale bytom XXXXXXXXX, okres XXXXX, pre prečin zanedbania povinnej výživy podľa § 207 odsek 1 Trestného zákona na tom skutkovom základe ako je uvedené vo výrokovej časti predmetného uznesenia.

	Dňa XXXXXXXXXX poverený príslušník Obvodného oddelenia Policajného zboru XXXXX predložil tunajšej prokuratúre spisový materiál pod sp. zn. XXXXX spolu s návrhom na zastavenie trestného stíhania podľa § 215 odsek 1 písm. h/ Trestného poriadku. 

	Preskúmaním uvedeného spisového materiálu bolo zistené, že uvedený návrh je dôvodný.

	Dňa XXXXX podala na Obvodnom oddelení PZ XXXXX trestné oznámenie XXXXX, nar. XXXXX, trvale bytom XXXXX, okres XXXXX, na XXXXX, nar. XXXXX, trvale bytom XXXXXXXX okres XXXXX vo veci trestného činu zanedbania povinnej výživy. Ďalej uviedla, že XXXXX je zaviazaný rozsudkom XXXXX pod sp. zn. XXXXX zo dňa XXXXX, ktorý nadobudol právoplatnosť dňa XXXXX, prispievať na výživu maloletej dcéry XXXXX, nar. XXXXX, sumou XXXXX,- € mesačne a to vždy do 15. dňa v mesiaci vopred k jej rukám. Od mesiaca XXXXX si však XXXXX opäť neplní vyživovaciu povinnosť a dlží jej  výživné za mesiac XXXXX t. j. bežné výživné za tri mesiace v celkovej výške XXXXX- €. 

	 Obvinený XXXXX k veci vypovedal a k veci uviedol, že  si je vedomý svojej vyživovacej povinnosti a že bol XXXXX dlžný výživné za XXXXXXXXXX XXXXX v celkovej sume XXXXX €. On bol tieto XXXXX v zamestnaní v Českej republike. Vrátil sa XXXXX kedy dlžné výživné, ktoré bolo v sume XXXXX,- €, už dňa XXXXX uhradil poštovou poukážkou, uhradil výživné aj za XXXXX, o čom predložil aj doklad. 

	Svedkyňa - poškodená XXXXX vo svojej výpovedí potvrdila zaplatenie dlžného výživného.

	Do spisu bol zabezpečený doklad o úhrade výživného a ostatné podklady.    

	Obvinený teda za obdobie, ktoré bolo predmetom stíhania, výživné v plnej výške uhradil, čím využil ustanovenie § 86 písm. a/ Trestného zákona o účinnej ľútosti.

	Podľa ustanovenia § 215 odsek 1 písm. h/ Trestného poriadku prokurátor zastaví trestné stíhanie ak zanikla trestnosť činu.        

	Podľa ustanovenia § 86 písm. a/ Trestného zákona trestnosť trestného činu zaniká aj vtedy ak ide o trestný čin zanedbania povinnej výživy podľa  § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr než sa súd odobral na záverečnú poradu.

	Prečinu zanedbania povinnej výživy podľa § 207 odsek 1 Trestného zákona sa dopustí ten, kto najmenej tri mesiace v období dvoch rokov úmyselne neplnil zákonnú povinnosť vyživovať iného. 

	Vzhľadom k tomu, že obvinený XXXXX výživné, ktoré bolo predmetom stíhania v plnej výške uhradil, rozhodla som preto tak, ako je vo výroku tohto uznesenia uvedené a v zmysle § 215 odsek 1 písm. h/ Trestného poriadku zastavila som trestné stíhanie proti obvinenému XXXXX pre prečin zanedbania povinnej výživy podľa § 207 odsek 1 Trestného zákona. 

Poučenie:
Proti tomuto uzneseniu je prípustná sťažnosť, ktorú môže obvinený a poškodený podať do 3 dní odo dňa jeho oznámenia, cestou tunajšej prokuratúry na  Krajskú prokuratúru  Žilina.  Sťažnosť má odkladný účinok.

JUDr. Anna Lašová
prokurátorka